მონების მდინარე
მონების მდინარე (ინგლ. Slave River) — მდინარე კანადის ცენტრალურ ნაწილში. ეკუთვნის მდინარე მაკენზის სისტემას. სათავე აქვს ათაბასკის ტბაში, ერთვის მონების დიდ ტბას. სიგრძე 415 კილომეტრი, აუზის ფართობი 61400 კმ². მიედინება განიერ დაჭაობებულ ხეობაში. შუა დინებაში ჭორომიანია. წყლის საშუალო ხარჯი შესართავთან 4000 მ³/წმ. მდინარე სანაოსნოა. მთავარი შენაკადია მდინარე პის-რივერი.